
JAVNI POZIV ZA AKTIVNOSTI JOB SHADOWINGA
U PROJEKTU
AgroFuture 5 u okviru petak ciklusa Erasmus+ akreditacije, br.  2026-1-HR01-KA121-VET-000439660
Poziv je namijenjen učenicima 3. razreda obrazovnog programa mesar

Projektom se financira provođenje aktivnosti job shadowinga u trajanju od 5 dana + 2 dana za putovanje u mjestu Roskilde, Danska, u školi Zealand Business College. Početak mobilnosti je 9. 11. 2026. godine. 

U aktivnosti job shadowinga prema ovom pozivu sudjeluje jedan nastavnik, a pravo prijave imaju nastavnici koji predaju teorijsku i/ili praktičnu nastavu iz područja prehrane (mesar).

Aktivnosti i zadaci: Promatrati način provođenja praktične nastave i teorijske nastave s fokusom na praktičnoj obuci, metodologiji rada s učenicima, praćenju i vrednovanju rada učenika, načinu privlačenja učenika i vidljivosti škole.  

Zainteresirani nastavnici trebaju dostaviti ažuriran Europass CV i motivacijsko pismo do 13. 10. 2026. u 13.00, u zatvorenoj omotnici u uredu pedagoga/psihologa s naznakom Prijava za projekt „AgroFuture 5  – job shadowing (Roskilde, Danska)“. U motivacijskom pismu potrebno je detaljno objasniti ciljeve, primjenu, održivost i plan diseminacije projektnih rezultata. U prilogu je rubrika za vrednovanje i bodovanje motivacijskog pisma. 
Stručno povjerenstvo (ravnatelj, koordinator, predsjednik aktiva struke i pedagog/psiholog) na osnovu pristiglih prijava izradit će bodovnu ljestvicu prema sljedećim kriterijima:

1. Motivacijsko pismo - jasni ciljevi, primjena, održivost i način diseminacije projektnih aktivnosti (0-5)
2. Kompetencije engleskoga jezika - temeljem CV-a i/ili potvrde – razina prema ZEROJ-u (1-6)
3. Napredovanje u zvanje – navesti u CV-u: +1 bod mentor, +2 savjetnik, +3 izvrsni savjetnik
4. Iskustvo u drugim nacionalnim/međunarodnim projektima povezanima s poljoprivredom tijekom posljednje 3 godine – navesti u CV-u (+ 1 bod po projektu)

Nakon odabira jednog nastavnika, ostali će prijavljeni nastavnici biti na rezervnoj listi koja se aktivira prema redoslijedu ostvarenih bodova u slučaju nepredviđenih okolnosti. 

Privremeni rezultati će pod zaporkama bit objavljeni na oglasnoj ploči i mrežnoj stranici škole 14. 10. 2026. Rok za žalbu je do 16. 10. 2026. u 12:00, a žalba se upućuje na e-poštu pedagoginje Ančice Gelo (ancicagelo@gmail.com) ili osobno u uredu pedagoga/psihologa s pojašnjenjem stavki na koje se učenik žali. Povjerenstvo će razmotriti žalbu i donijeti konačnu odluku 16. 10. 2026., kada su i konačni službeni rezultati prijava. 

U slučaju bilo kakvih pitanja obratite se koordinatorici projekta, prof. Rejhani Nuhanović Tadijan na e-mail adresu rejhana@gmail.com ili pedagoginji Ančici Gelo osobno u školi ili na mail adresu ancicagelo@gmail.com.

Vinkovci, 8. 10. 2026. 	

